เริ่มการรักษาเบื้องต้นต่อกระดูกเดือย วินิจฉัยกระดูกเดือยตรงส้นเท้า จดจำอาการของกระดูกเดือยงอกที่ส้นเท้า
เมื่อแรกเริ่มประสบอาการปวดตรงส้นเท้า คุณควรพักใช้งานบริเวณนั้น จะทำเช่นนี้ได้ก็ต้องตัดกิจกรรมใดๆ ที่สร้างแรงกดดันอันไม่จำเป็นบนส้นเท้ากับเอ็นฝ่าเท้า นั่นหมายความว่าคุณจำต้องหยุดการออกกำลังกายหรือกิจกรรมทางร่างกายอย่างเช่น การวิ่ง เดินระยะทางไกล หรือกระโดด ซึ่งอาจทำให้เนื้อเยื่อตรงฝ่าเท้าเกิดระคายเคือง  หยุดพักสักสองสามวันก็มักจะเพียงพอต่อการทำให้มันหายปวด แต่หากยังปวดต่อเนื่อง ก็อาจต้องใช้ทางเลือกอื่น ถ้าเท้ายังคงอักเสบหรือระคายเคือง คุณสามารถลองบรรเทาอาการปวดบวมนั้นได้ด้วยการประคบกับแผ่นประคบเย็นหรือน้ำแข็ง นำแผ่นประคบเย็นออกมาจากช่องแช่แข็งพร้อมกับหาผ้าขนหนูหรือผ้าธรรมดา ห่อแผ่นประคบเย็นไว้ในผ้าขนหนู ประคบมันไว้กับส้นเท้า เน้นให้แผ่นประคบนั้นตรงกับบริเวณที่รู้สึกปวดที่สุด ประคบเอาไว้นาน 15 นาที  คุณยังอาจใช้น้ำแข็งหรือน้ำเย็นกับส้นเท้าได้ แค่ให้แน่ใจว่าไม่ให้ผิวสัมผัสความเย็นนานเกินไปจนทำให้มันบาดผิว  คุณสามารถทำซ้ำวันละหลายๆ ครั้ง พยายามอย่าทิ้งไว้นานเกิน 15-30 นาที คุณคงไม่ต้องการหยุดเลือดให้ไหลไปเลี้ยงส้นเท้ามากเกินไปไม่เช่นนั้นอาจเจ็บหนักขึ้นกว่าเดิมอีก น้ำแข็งมีประโยชน์มากเป็นพิเศษหลังจากส้นเท้ารู้สึกเจ็บจากการเดินหรือทำกิจกรรมอื่นๆ ถึงแม้มันอาจจะไม่รักษาต้นเหตุของการเกิดกระดูกเดือยโดยรวมได้ แต่คุณสามารถใช้ยาที่วางจำหน่ายตามร้านขายยามาช่วยบรรเทาอาการปวดจากกระดูกเดือยได้ คุณอาจใช้อะซีตามิโนเฟน (acetaminophen) หรือแอสไพรินช่วยบรรเทาอาการปวดในระหว่างพักเท้า หรืออาจใช้ยาอย่างยาแก้อักเสบที่ไม่มีส่วนผสมของสารสเตียรอยด์ (NSAID) ซึ่งจะช่วยบรรเทาอาการอักเสบปวดบวมได้ ยาในกลุ่ม NSAID ที่ได้รับความนิยมมากที่สุดสองตัวก็คือไอบูโพรเฟนกับนาพร็อกเซ็น ยี่ห้อยา NSAID ที่แพร่หลายก็เช่น Advil, Motrin, และ Aleve ยาที่ไม่ได้แก้อักเสบที่ได้รับความนิยมก็คือ Tylenol กับ Bayer วิธีหนึ่งที่แพทย์รักษาโรคเท้ามักใช้รักษาอาการปวดจากกระดูกเดือยที่ส้นเท้าคือการให้คุณใช้แผ่นรองเท้าในรองเท้า มันอาจเป็นแผ่นรองเท้าหรือแผ่นเสริมส้นเท้าที่ช่วยปกป้องส้นเท้าคุณก็ได้ แพทย์ยังอาจให้กายอุปกรณ์เสริมดัดเท้าที่ก้าวหน้ากว่านั้น ซึ่งก็จะเป็นอุปกรณ์ที่สอดไว้ในรองเท้าเพื่อช่วยแก้ไขปัญหากลไกการขยับเคลื่อนไหวของเท้าที่ทำให้เกิดกระดูกเดือย มันจะทำให้ส้นเท้าไม่ต้องรับน้ำหนักและแรงกดดัน แถมยังช่วยเปลี่ยนวิธีการเดินของคุณด้วย แพทย์อาจแนะนำให้คุณพันเทปรอบส้นเท้าเพื่อรัดและรองส้นเท้าคุณด้วย คุณสามารถเปลี่ยนแบบรองเท้าที่สวมใส่อยู่เพื่อช่วยบรรเทาอาการปวดที่เกี่ยวข้องกับกระดูกเดือย นี่รวมถึงรองเท้าที่สวมใส่สบายกว่า รองเท้าที่มีการรองรับอุ้งเท้ากับส้นเท้าดีกว่า รองเท้าที่มีส่วนส้นสูงขึ้นเพื่อลดแรงกดออกจากส้นเท้า และรองเท้าวิ่งที่มีพื้นรองฝ่าเท้าหนารับแรงกระแทก  ชนิดรองเท้าที่คุณต้องการขึ้นอยู่กับปัญหาเท้าที่มี มันจะหลากหลายแตกต่างกันไปและอาจต้องใช้รองเท้าหลายชนิด ขึ้นกับกิจกรรมที่คุณทำยามปกติ แพทย์หรือแพทย์รักษาโรคเท้าอาจแนะนำการออกกำลังกายที่ยืดเหยียดกล้ามเนื้อน่อง ซึ่งจะช่วยบรรเทาอาการปวดเท้า ลองการยืดเหยียดน่อง วางมือทั้งสองข้างทาบฝาผนังและยืนโดยเหยียดขาข้างหนึ่งออกไปทางข้างหลัง ให้ส้นเท้าอยู่ติดพื้น ส่วนขาอีกข้างก้าวออกไปข้างหน้าพร้อมงอเข่า ยืดกล้ามเนื้อน่องโดยการดันสะโพกเข้าหาผนังและค้างไว้สักสิบวินาทีแล้วค่อยผ่อน คุณควรรู้สึกแรงตึงในกล้ามเนื้อน่อง ให้ทำซ้ำ 20 ครั้งต่อเท้าแต่ละข้าง กระดูกเดือยสามารถเกิดจากปัจจัยต่างๆ ที่แยกจากกันอันเกี่ยวข้องกับกล้ามเนื้อ เส้นเอ็นยึดข้อ และเส้นเอ็นยึดกระดูกในเท้าของคุณ แต่บ่อยครั้งที่กระดูกเดือยจะเกิดเมื่อเกิดการยืดตึงจนเกินไปบนกล้ามเนื้อและเส้นเอ็นยึดข้อของเท้า การยืดตึงมักเชื่อมโยงกับกิจกรรมที่ทำซ้ำเป็นประจำ เช่น วิ่ง การเดินมากเกินไปทั้งที่เท้าไม่ชินกับการออกกำลัง และกระโดดซ้ำๆ มันยังอาจเกิดจากการสวมรองเท้าที่หมดสภาพหรือมีขนาดไม่เหมาะสมก็ได้ สาเหตุที่แท้จริงนั้นอาจจะบ่งชี้ยากสักเล็กน้อย เพราะอาการปวดที่เกี่ยวข้องกับกระดูกเดือยนั้นอาจต้องใช้เวลาสักพักถึงจะแสดงอาการออกมา ทั้งๆ ที่ได้ทำกิจกรรมอันเป็นตัวก่อให้เกิดอาการปวดเสร็จไปนานแล้ว พยายามบันทึกเวลาที่เกิดอาการปวดขึ้นมาเพื่อคุณสามารถลองหาทางเชื่อมโยงกับการกระทำที่อาจเป็นต้นเหตุได้ คนที่จะมีความเสี่ยงสูงในการเกิดกระดูกเดือยคือผู้ที่มักให้เกิดแรงกระแทกกับเท้า คนที่เข้าร่วมงานกีฬาจำนวนมากหรือทำกิจกรรมเชิงกีฬาที่เกิดแรงกระแทกที่เท้าซ้ำแล้วซ้ำเล่าก็เสี่ยงเช่นกัน คุณยังอาจเสี่ยงด้วยถ้าคุณตั้งครรภ์ มีรูปร่างอ้วน หรือเป็นโรคเบาหวาน คนที่ใช้เวลาส่วนใหญ่ยืนทำงาน อย่างคนงานก่อสร้าง พยาบาล บริกร หรือพนักงานโรงงาน ก็อาจเสี่ยงเช่นกันเพราะแรงกดของเท้าที่อยู่บนพื้นแข็งทุกวัน  เช่น คนที่วิ่งมากๆ เล่นเทนนิส หรือเล่นวอลเลย์บอลจะเสี่ยงเกิดกระดูกเดือย คนที่ชอบเล่นสเต็ปแอโรบิคหรือการออกกำลังกายแบบปีนป่ายก็เช่นกัน ถ้าคุณสวมรองเท้าส้นสูงที่ไม่กระชับอยู่เป็นประจำ คุณก็อาจเสี่ยงเกิดกระดูกเดือย หากคุณประสบกับอาการปวดส้นเท้าเรื้อรัง คุณจำเป็นต้องไปพบแพทย์ ถ้ามีแพทย์รักษาโรคเท้าโดยเฉพาะ ให้ไปพบก่อน อย่างไรก็ดี ถ้ามีแค่แพทย์ทั่วไป เขาก็ยังสามารถตรวจอาการเบื้องต้นและแนะนำคุณไปพบแพทย์เฉพาะทางมีฝีมือที่สามารถช่วยคุณได้ แพทย์รักษาโรคเท้าจะซักประวัติโรคเท้าที่ผ่านมา ปัจจัยแรงกดดันที่อาจส่งผลต่อกระดูกเดือย และสภาพรองเท้าที่คุณสวมเป็นประจำ  แพทย์จะสัมผัสเท้าข้างที่ปวดเพื่อหาความผิดปกติและจะพยายามทำให้เกิดอาการปวดแบบเดียวกับที่คุณรู้สึกเพื่อจะวินิจฉัยได้ แพทย์ยังอาจตรวจระยะการขยับเคลื่อนไหวของเท้ากับข้อเท้าเช่นเดียวกับการประเมินวิธีการเดินของคุณ คุณควรอธิบายให้แพทย์ฟังตรงตามชนิดของอาการปวดที่รู้สึก เวลาที่รู้สึก และส่วนไหนของเท้าที่เกิดอาการปวดนั้น หากแพทย์รักษาเท้าสันนิษฐานว่าคุณจะมีกระดูกเดือยงอก เขาอาจทำการเอ็กซเรย์เท้าของคุณเพื่อดูว่าเกิดอะไรขึ้น เนื่องจากกระดูกเดือยเป็นปุ่มกระดูกที่งอกออกมาบนกระดูกเท้า มันจึงแสดงให้เห็นบนฟิล์มเอ็กซเรย์ในรูปแบบเดียวกับกระดูกเท้าของคุณ แพทย์จะเข้าใจความแตกต่างระหว่างกระดูกเดือยกับกระดูกปกติของเท้าคุณ กระดูกเดือยชนิดที่จะแสดงให้เห็นบนฟิล์มเอ็กซเรย์มักจะงอกออกมาที่เท้าอย่างน้อยหกเดือนและยื่นออกมาจากเท้าประมาณ 1/2 นิ้ว  แพทย์ยังอาจเจอกระดูกเดือยชิ้นอื่นที่อาจไม่ได้ทำให้รู้สึกปวด ไม่ใช่กระดูกเดือยทุกชิ้นจะก่อให้เกิดอาการปวด มีแค่ชิ้นที่อยู่มานานจนทำให้เกิดอาการอักเสบหรือทำให้เกิดตาปลาเท่านั้น กระดูกเดือยงอกที่ส้นเท้าอาจเกิดขึ้นในหลายตำแหน่งบนส้นเท้าคุณ มันจะทำให้ปวดแตกต่างกันเล็กน้อยขึ้นอยู่กับจุดไหนที่กระดูกเดือยงอกออกมาจริงๆ มันอาจงอกหลังส้นเท้าหรือใต้ส้นเท้าตรงใกล้กับฝ่าเท้า หากคุณรู้สึกปวดไปตามหลังเท้า ขึ้นมาจนถึงข้อเท้า คุณอาจมีกระดูกเดือยงอกตรงด้านหลังของส้นเท้า หากอาการปวดที่รู้สึกเกิดขึ้นตรงฝ่าเท้ากับตรงโค้งส้นเท้า คุณอาจมีกระดูกเดือยงอกตรงปลายส้นเท้า หากคุณประสบกับอาการปวดส้นเท้า ควรสังเกตว่าตอนไหนที่จะปวดที่สุด อาการปวดที่เกี่ยวข้องกับกระดูกเดือยส่วนใหญ่จะปวดที่สุดเป็นอย่างแรกในตอนเช้า โดยการก้าวเท้าสองสามก้าวแรกนั้นจะเป็นตอนที่ปวดที่สุด และยังมีโอกาสรู้สึกปวดเมื่อคุณลงส้นเท้าอีกครั้งหลังจากพักเป็นเวลานาน อาการปวดส้นเท้ายังอาจแย่ลงถ้าคุณใช้งานมันหนักตลอดทั้งวัน อาการระคายเคืองของกระดูกเดือยนานๆ จะทำให้รู้สึกปวดขึ้นมา อาการหลักของกระดูกเดือยงอกที่ส้นเท้าคือการรู้สึกปวดที่ยืดเยื้อ แพทย์มักจะวินิจฉัยโดยคำนึงจากประวัติการปวดที่เท้าอันเกิดจากส้นเท้า คุณควรบันทึกว่าตนเองรู้สึกปวดตรงส้นเท้าบ่อยขนาดไหนและภายใต้สถานการณ์เช่นใดที่อาการปวดจะเกิดขึ้นเอง ชนิดของอาการปวดที่แพทย์จะมองหาคืออาการปวดหรือช้ำโดยทั่วไปตรงใต้ส้นเท้า โดยเฉพาะเวลาที่คุณเดินเท้าเปล่าบนพื้นกระเบื้องหรือพื้นไม้ ถ้าคุณมีกระดูกเดือยงอกบนส่วนบนของส้นเท้า อาการปวดที่รู้สึกมักจะไม่ได้มีสาเหตุเกิดขึ้นโดยตรงจากกระดูกเดือย ปุ่มกระดูกที่งอกออกมานั้นไม่ค่อยจะก่อให้เกิดอาการปวดขึ้นเอง แต่เนื้อเยื่อจะสร้างหนังด้านหรือตาปลาก่อตัวขึ้นบนมันเพื่อช่วยรองกระดูกเดือยนั้นเอาไว้ ทั้งหมดนี้ในที่สุดจะก่อให้เกิดการเสื่อมสภาพบนข้อต่อ ซึ่งจะทำให้กระดูกเดือยไปบีบกดเส้นเอ็นยึดกระดูก เส้นประสาท หรือเส้นเอ็นยึดข้อที่อยู่รอบๆ มันได้  นี่คือสิ่งที่ก่อให้เกิดอาการบาดเจ็บ เช่นเดียวกับอาการฉีกขาด อาการปวด และอาการบวม  กล้ามเนื้อที่น่าจะโดนผลกระทบจากการเกิดกระดูกเดือยประเภทนี้มากที่สุดน่าจะเป็นเส้นเอ็นร้อยหวาย (Achilles tendon) กระดูกเดือยจะทำให้ด้านหลังของส้นเท้าช้ำและปวด ซึ่งเป็นตำแหน่งของเอ็นร้อยหวายพอดี และอาการจะแย่ลงเวลาที่คุณเขย่งเนินปลายเท้า ถ้ากระดูกเดือยของคุณไปงอกใต้เท้าพร้อมๆ กับเป็นโรครองช้ำด้วย อาการปวดมักจะเกิดจากกระดูกเดือยขยับไปโดนเอ็นฝ่าเท้า มันจะทำให้เกิดอาการช้ำตรงบริเวณนั้นอันเนื่องจากการบวมอักเสบ อาการปวดมักจะแย่ลงเมื่อคุณยืนหรือเดินเป็นระยะทางไกลเกินไป
พักเท้า. ประคบเย็นที่เท้า. ใช้ยาแก้ปวด. ใช้แผ่นรองเท้า. เปลี่ยนรองเท้า. ออกกำลังยืดเหยียด. เข้าใจสาเหตุ. รู้ถึงความเสี่ยง. ไปพบแพทย์. รับการเอ็กซเรย์. ระบุตำแหน่งที่ปวด. สังเกตเวลาที่รู้สึกปวดที่สุด. ติดตามอาการปวด. เข้าใจสาเหตุของอาการปวดจากกระดูกเดือยงอกตรงส้นเท้าส่วนบน. จดจำสาเหตุของอาการปวดส้นเท้าที่เกี่ยวข้องกับโรครองช้ำ.
https://www.wikihow.com/Diagnose-Heel-Spurs https://www.wikihow.com/Diagnose-Heel-Spurs https://www.wikihow.com/Diagnose-Heel-Spurs
Starting First Line Treatment for Heel Spurs Diagnosing Your Heel Spurs Recognizing the Symptoms of Heel Spurs